Dagfinn Høybråten

Dagfinn Høybråten () er ein norsk embetsmann og politikar som frå 2004 til 2011 leidde Kristeleg Folkeparti. Han var vald inn på Stortinget for perioden 2009-2013 på Rogalandsbenken. Han hadde ulike statsrådpostar i begge Bondevik-regjeringane frå 1997 til 2000 og frå 2001 til 2005.

 Tidleg karriere 
Høybråten byrja si politiske karriere i 1979 då han vart leiar for KrFU, eit verv han hadde fram til 1982. Han var i perioden 1983-86 personleg rådgjevar for dåverande kyrkje- og undervisningsminister Kjell Magne Bondevik. Han var etter det statssekretær i Finansdepartementet i 1989-90.

 Statsråd 
Arbeids- og sosialminister i Kjell Magne Bondevik si andre regjering sidan 18. juni 2004, statsråd i Helsedepartementet (helsesaker) frå 19. oktober 2001. Også i Kjell Magne Bondeviks 1. regjering statsråd i Helsedepartementet (helsesaker). Høybråten er mest kjend for å ha skjerpa røykjelova, ved å forby all røyking innandørs på restaurantar og utestadar.

I 2004 opna Slottet for at statsrådar etter 4 års tenestetid vart tildelt St. Olavs Orden. Dagfinn Høybråten vart då kommandør av St. Olavs Orden.

 Privatliv 
Høybråten er gift og har fire born. Han er busett på Nesodden der han er med i den lokale meinigheita i Misjonsforbundet. Han er son av politikar Per Høybråten (1932-90).

Han har utdanning frå mellom anna Kristelig Gymnasium, og det var denne klassa han hadde med seg då han var gjest i Den store klassefesten i 2005.

 Utdanning 
 Kristelig Gymnasium
 Cand. polit. ved Universitetet i Oslo 1984 med statsvitskap og offentleg rett. 
 Eitt års samfunnsvitskapelege studium ved Luther College, USA.

 Yrkeserfaring 
 Personleg sekretær for stortingsrepresentantane Lars Korvald 1978-81 og Kjell Magne Bondevik 1978-83. 
 Personleg sekretær for kyrkje- og undervisningsminister Kjell Magne Bondevik 1983-86. 
 Spesialkonsulent, seinare stabssjef i Kommunenes Sentralforbund 1986-89. 
 Statssekretær i Finansdepartementet 1989-90. 
 Direktør i Kommunenes Sentralforbund 1990-93. 
 Rådmann i Oppegård kommune 1994-97. 
 Trygdedirektør, Rikstrygdeverket 1997.

 Verv 
 Medlem av Kristeleg Folkepartis sentralstyre 1979-82 og 1983-97. 
 Statsråd i Sosial- og helsedepartementet (helsesaker) frå 17. oktober 1997. 
 Ei rekkje statlege, kommunale/fylkeskommunale og organisasjonsmessige verv. 
 Statsråd i Sosial- og helsedepartementet (helsesaker) frå 19. oktober 2001 til 31. desember 2001 
 Statsråd Helsedepartementet 1. januar 2002 -18. juni 2004 
 Statsråd Arbeids- og sosialdepartementet 18. juni 2004 
 Styremedlem i verdas vaksinefond, Gavi, frå juli 2006.
 President i Nordisk Råd frå 1.1.2007

 Bibliografi 
 Pengene eller livet. Avenir Forlag (2009) ISBN 978-82-494-0076-8.

 Kjelder 



 Denne artikkelen byggjer på «Dagfinn Høybråten» frå , den 2. juli 2008..

Kategori:Norske arbeidsministrar
Kategori:Norske helseministrar
Kategori:Statsrådar i Regjeringa Bondevik I
Kategori:Statsrådar i Regjeringa Bondevik II
Kategori:KrF-statsrådar
Kategori:Statssekretærar i Regjeringa Bondevik I
Kategori:Politiske rådgjevarar frå KrF
Kategori:Statssekretærar frå KrF
Kategori:Leiarar for Kristeleg Folkeparti
Kategori:Leiarar i KrFU
Kategori:St. Olavs Orden
Kategori:Stortingsrepresentantar 2005-2009
Kategori:Stortingsrepresentantar 2009-2013
Kategori:Stortingsrepresentantar frå KrF
Kategori:Stortingsrepresentantar for Rogaland
Kategori:KrF-politikarar i Akershus
Kategori:Norske statsvitarar
Kategori:Direktørar for norske offentlege organ
Kategori:Rådmenn
Kategori:Politikarar frå Oslo
Kategori:Folk frå Nesodden